
TRESTNÝ ROZKAZ V MENE SLOVENSKEJ REPUBLIKY Okresný súd Galanta vydáva podľa § 353 ods. 1 Tr. por. rozhodol: Obvinený A. B., nar. XX.XX.XXXX v Šali, trvale bytom C., D. XXX/XX, t.č. vo väzbe v ÚVV a ÚVTOS Nitra odo dňa 25.02.2025, u z n á v a s a z a v i n n é h o, ž e v období od presne nezisteného dňa v prvej polovici mesiaca december roku 2024 do presne nezisteného dňa v druhej polovici mesiaca február 2025 v meste C. D. E. A. D. XXX/XX, na 7. poschodí, v byte sa opakovane, v nepravidelných intervaloch vyhrážal svojej 69 ročnej matke F. B. a to takým spôsobom, že na začiatku mesiaca december roku 2024 v ranných hodinách, ked' sa nachádzal v byte s poškodenou, potom ako poškodená hodila vrecúško od čaju do koša, ju chytil za krk, pričom sa jej vyhrážal, že ju zabije, v dôsledku čoho poškodená z bytu utiekla do bytu svojej dcéry, kde prebývala dva týždne, následne v mesiaci február roku 2025 sa jej vyhrážal so slovami, že ju raz zabije a aj celú rodinu, pričom mal nepríčetný až agresívny pohľad, v dôsledku čoho poškodená z bytu utiekla do bytu svojej dcéry, kde prebývala jeden týždeň a v priebehu toho istého týždňa v mesiaci február 2025 povedal poškodenej, že mala radšej umrieť ona ako jeho otec, čím týmto svojim konaním u poškodenej F. B. spôsobil vážnu obavu o jej život a zdravie, že svoje vyhrážky naplní, vyvolalo to v nej strach, stres, psychický diskomfort, bezmocnosť, pričom skutok spáchal na svojej 69 ročnej matke, nakoľko z jej strany z dôvodu rodinného pomeru ako aj jej veku, neočakával žiaden odpor, teda sa inému vyhrážal smrťou, a inou ťažkou ujmou takým spôsobom, že to mohlo vzbudiť dôvodnú obavu, a čin spáchal na chránenej osobe - blízkej osobe a osobe vyššieho veku, čím spáchal prečin nebezpečné vyhrážanie podľa § 360 odsek 1, odsek 2 písmeno b Trestného zákona s poukazom na § 139 odsek 1 písmeno c), písmeno e) Trestného zákona Za to sa odsudzuje Podľa § 360 ods. 2, § 36 písm. l, § 37 písm. m, § 38 ods. 2 Tr. zák. na trest odňatia slobody vo výmere 10 (desať) mesiacov. Podľa § 49 ods. 1 písm. a, § 51 ods. 1, ods. 2 Tr. zák. sa mu výkon trestu odňatia slobody podmienečne odkladá na skúšobnú dobu s probačným dohľadom v trvaní 2 (dva) roky.
Podľa § 51 ods. 4 písm. j/ Tr. zák. sa obvinenému v rámci skúšobnej doby podmienečného odsúdenia ukladá povinnosť podrobiť sa psychoterapii alebo zúčastniť sa na psychologickom poradenstve. Podľa § 51 ods. 4 písm. k/ Tr. zák. sa mu taktiež ukladá v skúšobnej dobe povinnosť zamestnať sa alebo sa uchádzať preukázateľne o zamestnanie. Podľa § 73 ods. 2 písm. c/ Tr. zák. sa obvinenému ukladá i ochranné liečenie protitoxikomanické ambulantnou formou. Poučenie: Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému. (§ 353 ods. 8 Tr. zák.). Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64. Ak bol odpor podaný v lehote a nebol vzatý späť podľa odseku 8, trestný rozkaz sa prednesením obžaloby prokurátorom na hlavnom pojednávaní ruší. Ak na hlavnom pojednávaní súd postupuje podľa § 255 ods. 3 a prokurátor neprednesie obžalobu, trestný rozkaz sa ruší vyhlásením uznesenia o vrátení veci prokurátorovi na postup podľa § 232 a § 233 alebo vyhlásením rozsudku, ktorým súd schválil dohodu o vine a treste. (§ 355 ods. 1, ods. 10 Tr. por.). Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. (§ 355 ods. 2 Tr. por.). Ak bol obvinený stíhaný pre trestný čin uvedený v § 211, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v odseku 1. Späťvzatím súhlasu sa trestný rozkaz ruší a samosudca trestné stíhanie zastaví. (§ 355 ods. 6 Tr. por.). Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. (§ 356 Tr. por.).

